ভারতীয় প্রযুক্তিবিদ্যা প্রতিষ্ঠান হায়দ্রাবাদ
ভারতীয় প্রযুক্তিবিদ্যা প্রতিষ্ঠান হায়দ্রাবাদ বা ইন্ডিয়ান ইনস্টিটিউট অব টেকনোলজি হায়দ্রাবাদ (সংক্ষেপে আইআইটি হায়দ্রাবাদ বা আইআইটিএইচ) হল ভারতের তেলেঙ্গানা রাজ্যের সাঙ্গারেডি জেলায় অবস্থিত একটি সরকারি প্রযুক্তি বিশ্ববিদ্যালয়। আইআইটিএইচ আটটি নতুন ইন্ডিয়ান ইনস্টিটিউট অব টেকনোলজির (আইআইটি) মধ্যে একটি হিসাবে ২০০৮ সালে প্রতিষ্ঠিত হয়েছিল। প্রতিষ্ঠানে ২২২ জন পূর্ণ-সময়ের অনুষদ সদস্য সহ ১,১৫৫ জন স্নাতক, ৬৩৫ জন স্নাতকোত্তর ও ১,০৮৫ পিএইচডি শিক্ষার্থী রয়েছে।